
2 DR.30.11.2020 

 
 Objektif utama program ini ialah dibangunkan untuk membantu graduan muda 
supaya lebih berdikari dalam menjana pendapatan sara diri melalui kaedah 
keusahawanan dalam bidang-bidang kemahiran industri hijau. Selaras dengan usaha 
kerajaan untuk memperluaskan pembangunan ekonomi hijau di negara ini. 

 Program JAGUH dibangunkan berdasarkan bidang-bidang kemahiran industri 
hijau mengikut sektor dan subsektor di bawah Pelan Induk Teknologi Hijau 2017-2030. 
Antara bidang-bidang kemahiran yang telah dikenal pasti termasuk perkhidmatan audit 
tenaga, perundingan pengurusan tenaga dan gaya hidup hijau, perkhidmatan kitar 
semula dan pelbagai bidang lain yang sedang dikenal pasti.  

 Senarai bidang kemahiran tersebut akan diperluas mengikut kesesuaian 
permintaan pasaran serta menepati sasaran Pelan Induk Teknologi Hijau. Strategi utama 
pembangunan kemahiran di bawah program ini ialah berdasarkan konsep apprenticeship 
di mana usaha meningkatkan kompetensi graduan yang dikeluarkan oleh universiti. Nilai 
kebolehpasaran graduan akan meningkat setelah mereka berjaya menguasai kemahiran 
teknikal tertentu serta mendapat pendedahan awal pengalaman bekerja di bawah 
program ini. 

 Secara ringkas, suatu ekosistem keusahawanan telah pun dibangunkan di 
bawah program JAGUH bagi memastikan objektif utama dapat dicapai. Program JAGUH 
ini berada dalam proses pembangunan modul, mengenal pasti rakan strategik serta 
permohonan dana daripada kerajaan dan pihak swasta. Promosi program JAGUH akan 
diadakan secara berperingkat mulai tahun 2021 bagi menarik perhatian semua pihak 
yang berminat. Sekian, terima kasih.  

 Tuan Shaharizukirnain bin Abd Kadir [Setiu]: Terima kasih Yang Berhormat 
Menteri. Sepertimana yang dijelaskan oleh Yang Berhormat Menteri tadi, program 
JAGUH ini dilihat sebagai salah satu usaha untuk membantu graduan muda lebih 
berdikari dan menjana pendapatan melalui program keusahawanan. Mohon Yang 
Berhormat Menteri menjelaskan secara terperinci kaedah pelaksanaan program ini dan 
berapakah universiti yang terlibat dengan program ini?  

  Dato’ Tuan Ibrahim bin Tuan Man: Untuk makluman Yang Berhormat, 
program JAGUH ini dilancarkan pada bulan Januari tahun depan. Kita dalam 
sebagaimana yang saya telah jawab tadi, kita dalam merangka tentang beberapa 
mekanisme dan melibatkan beberapa pihak universiti. Jadi, untuk sehubungan dengan 
itu, untuk kumpulan pertama program JAGUH ini, kita jangka akan melibatkan tiga aliran 
iaitu: 

(i) JAGUH pengurusan tenaga; 

(ii) JAGUH produk hijau; dan 

(iii) JAGUH pertanian bandar. 

Bagi setiap aliran, disasarkan pengambilan kumpulan pertama seramai 100 
orang graduan. Graduan yang terlibat  ialah graduan lepasan IPTA dan IPTS yang masih 
tidak mendapat pekerjaan selepas enam bulan tamat pengajian ataupun graduan 
lepasan IPTA atau IPTS yang kini mempunyai pekerjaan yang tidak bertepatan dengan 
tahap kelayakan akademik mereka. 

Jadi, sehubungan dengan itu, untuk makluman Yang Berhormat, ketiga-tiga 
program JAGUH ini akan dimulakan menjelang tahun 2021.  Untuk makluman juga, 
dalam tempoh tahun ini, kita telah pun mengenal pasti beberapa universiti dan telah pun 
turun ke Universiti Sains Malaysia. Oleh sebab kekangan COVID-19, program terpaksa 
ditangguhkan buat sementara waktu. Terima kasih, Tuan Yang di-Pertua.  

■1010 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Menteri. Seterusnya saya ingin menjemput Yang Berhormat Jerlun. 

 

2. Dato' Seri Utama Haji Mukhriz Tun Dr. Mahathir [Jerlun] minta Menteri 
Sumber Manusia menyatakan berapa caj yang dibayar oleh kementerian kepada vendor-
vendor yang mengendalikan Program Kursus Pembangunan Usahawan B40 bagi pihak 
Tabung Pembangunan Sumber Manusia (HRDF), dan senaraikan vendor-vendor 
tersebut. Berapakah peserta yang telah memanfaatkan program ini? 

Timbalan Menteri Sumber Manusia [Tuan Haji Awang bin Hashim]: 
Bismillahi Rahmani Rahim. Assalamualaikum warahmatullahi wabarakatuh. Terima kasih 



Objektif utama program ini ialah dibangunkan untuk membantu graduan muda supaya lebih berdikari dalam menjana pendapatan sara diri melalui kaedah keusahawanan dalam bidang-bidang kemahiran industri hijau. Selaras dengan usaha kerajaan untuk memperluaskan pembangunan ekonomi hijau di negara ini. Program JAGUH dibangunkan berdasarkan bidang-bidang kemahiran industri hijau mengikut sektor dan subsektor di bawah Pelan Induk Teknologi Hijau 2017-2030. Antara bidang-bidang kemahiran yang telah dikenal pasti termasuk perkhidmatan audit tenaga, perundingan pengurusan tenaga dan gaya hidup hijau, perkhidmatan kitar semula dan pelbagai bidang lain yang sedang dikenal pasti. Senarai bidang kemahiran tersebut akan diperluas mengikut kesesuaian permintaan pasaran serta menepati sasaran Pelan Induk Teknologi Hijau. Strategi utama pembangunan kemahiran di bawah program ini ialah berdasarkan konsep apprenticeship di mana usaha meningkatkan kompetensi graduan yang dikeluarkan oleh universiti. Nilai kebolehpasaran graduan akan meningkat setelah mereka berjaya menguasai kemahiran teknikal tertentu serta mendapat pendedahan awal pengalaman bekerja di bawah program ini. Secara ringkas, suatu ekosistem keusahawanan telah pun dibangunkan di bawah program JAGUH bagi memastikan objektif utama dapat dicapai. Program JAGUH ini berada dalam proses pembangunan modul, mengenal pasti rakan strategik serta permohonan dana daripada kerajaan dan pihak swasta. Promosi program JAGUH akan diadakan secara berperingkat mulai tahun 2021 bagi menarik perhatian semua pihak yang berminat. Sekian, terima kasih. Tuan Shaharizukirnain bin Abd Kadir [Setiu]: Terima kasih Yang Berhormat Menteri. Sepertimana yang dijelaskan oleh Yang Berhormat Menteri tadi, program JAGUH ini dilihat sebagai salah satu usaha untuk membantu graduan muda lebih berdikari dan menjana pendapatan melalui program keusahawanan. Mohon Yang Berhormat Menteri menjelaskan secara terperinci kaedah pelaksanaan program ini dan berapakah universiti yang terlibat dengan program ini? Dato' Tuan Ibrahim bin Tuan Man: Untuk makluman Yang Berhormat, program JAGUH ini dilancarkan pada bulan Januari tahun depan. Kita dalam sebagaimana yang saya telah jawab tadi, kita dalam merangka tentang beberapa mekanisme dan melibatkan beberapa pihak universiti. Jadi, untuk sehubungan dengan itu, untuk kumpulan pertama program JAGUH ini, kita jangka akan melibatkan tiga aliran iaitu: (i) JAGUH pengurusan tenaga; (ii) JAGUH produk hijau; dan (iii) JAGUH pertanian bandar. Bagi setiap aliran, disasarkan pengambilan kumpulan pertama seramai 100 orang graduan. Graduan yang terlibat ialah graduan lepasan IPTA dan IPTS yang masih tidak mendapat pekerjaan selepas enam bulan tamat pengajian ataupun graduan lepasan IPTA atau IPTS yang kini mempunyai pekerjaan yang tidak bertepatan dengan tahap kelayakan akademik mereka. Jadi, sehubungan dengan itu, untuk makluman Yang Berhormat, ketiga-tiga program JAGUH ini akan dimulakan menjelang tahun 2021. Untuk makluman juga, dalam tempoh tahun ini, kita telah pun mengenal pasti beberapa universiti dan telah pun turun ke Universiti Sains Malaysia. Oleh sebab kekangan COVID-19, program terpaksa ditangguhkan buat sementara waktu. Terima kasih, Tuan Yang di-Pertua. #1010 Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Seterusnya saya ingin menjemput Yang Berhormat Jerlun. 2. Dato' Seri Utama Haji Mukhriz Tun Dr. Mahathir [Jerlun] minta Menteri Sumber Manusia menyatakan berapa caj yang dibayar oleh kementerian kepada vendor- vendor yang mengendalikan Program Kursus Pembangunan Usahawan B40 bagi pihak Tabung Pembangunan Sumber Manusia (HRDF), dan senaraikan vendor-vendor tersebut. Berapakah peserta yang telah memanfaatkan program ini? Timbalan Menteri Sumber Manusia [Tuan Haji Awang bin Hashim]: Bismillahi Rahmani Rahim. Assalamualaikum warahmatullahi wabarakatuh. Terima kasih.